Oštre presude za Gotovinu i Markača
Haški sud osudio dvojicu bivših hrvatskih generala na 24 i 18 godina zatvora za zločine počinjene nad srpskim civilima u Hrvatskoj
Sud Ujedinjenih nacija za zločine počinjene u ratu u bivšoj Jugoslaviji, koji zaseda u Hagu, izrekao je presude dvojici bivših hrvatskih generala za zločine počinjene nad srpskim civilima u Hrvatskoj. osuđen je na 24 a  na 18 godina zatvora zbog, kako je rečeno, pomaganja i omogućavanja ubijanja, deportacije i progona srpskih civila posle "operacije Oluja", avgusta 1995. godine, u kojoj su hrvatske snage preuzele kontrolu nad Kninskom krajinom. Treći optuženik, takođe bivši hrvatski general Ivan Čermak, oslobođen je optužbe. Sva trojica negirala su krivicu. Prema presudi, Gotovina (53) i Markač (53) bili su članovi udruženog zločinačkog poduhvata koji je predvodio tadašnji hrvatski predsednik Franjo Tuđman, u cilju proterivanja sprskog stanovništva iz Kninske krajine, što je bio navod optužnice. Gotovina i Markač su proglašeni krivim za progon, deportaciju, pljačku, ubistva i nehumana dela nad srpskim stanovništvom u Krajini. Tribunal je utvrdio je da su hrvatske snage u leto 1995, tokom operacije Oluja, prognale srpsko stanovništvo Kninske krajine tako što su civile ubijale, mučile, pljačkale i uništavale njihovu imovinu, i neselektivno granatirale čitave gradove. Zagreb je danas, kako prenose svi svetski mediji, u šoku dočekao vest iz Haškog tribunala o presudi trojici hrvatskih generala. U centru grada, kod spomenika Banu Jelačiću oko dve hiljade okupljenih građana su zvižducima, suzama, psovkama i burnim povicima reagovali na visoke kazne koje je Tribunal u Hagu izrekao generalima Anti Gotovini i Mladenu Markaču. Skup podrške se nakon toga pretvorio u protestni skup, a veća grupa mladih ljudi je u koloni otišla pred centralu HDZ-a, gde su vikali "Izdaja, izdaja" i pevali ustaške pesme . Uz stav da u Hrvatskoj postoji svest da je tokom Domovinskog rata bilo zločina na svim stranama, pa i na hrvatskoj, predsednik Hrvatske  rekao je da je osuđujuća presuda generalima, sa obrazloženjem i kaznom, a posebno tezom o zločinačkom poduhvatu, ozbiljan akt koji ga je, kako je rekao, šokirao: Predsednik Hrvatske je rekao i da očekuje će mnoge od teza na kojima se temelji presuda biti preispitane, pa i odbačene u žalbenom postupku, a i premijerka Hrvatske  istakla je da je presuda hrvatskim generalima nepravosnažna i da je sada na redu žalbeni postupak: Povodom presude i događaja u Hrvatskoj, danas se oglasila i ambasada SAD u Zagrebu saopštenjem u kome se ističe da nepravosnažna presuda hrvatskim generalima na sudu u Hagu nije i ocena Domovinskog rata. Hrvatska je imala legitimno pravo da odbrani svoju nezavisnost i teritorijalnu celovitost, navodi se u saopštenju američke ambasade i dodaje da Haški sud istražuje pojedinačne slučajeve. U tekstu se ističe da sudske odluke ne predstavljaju opšte istorijske ocene pravednosti ili nepravednosti ratova u bivšoj Jugoslaviji i naglašava da presuda ni na koji način neće uticati na bliske odnose SAD i Hrvatske.